Veb kasting
<s>Web kasting podrazumijeva emitovanje ili prikazivanje medijskih sadržaja putem Interneta.</s><s>Web kasting omogućava korisnicima da slušaju radio stanice ili muziku, gledaju televizijske programe i filmove, kao i uspostavljanje video poziva.</s><s>Web kasting nije nešto savremeno, jer se ideja razvijala ranih devedesetih.</s>

<s>Nastanak termina „web kasting“</s>

<s>Termin „web kasting“ je skovan ranih devedesetih od strane web kasting pionira Marka Kjubana, Hauarda Gordona, Vilijama Mjutuala i Pegi Majls.</s><s>Oni su se skupili i doveli grupu web kastera kako bi izabrali termin koji bi najbolje opisivao tehnologiju za direktno emitovanje audio i video sadržaja preko Interneta.</s><s>Termin „net kasting“ uzet je u razmatranje, ali je jedan od najranijih članova web kast zajednice posjedovao kompanije pod imenom „NetCast“, tako da je taj naziv ispao iz konkurencije.</s><s>Grupa je takođe diskutovala o nazivima knjiga za „National Association of Broadcasters“, koje su pisali Pegi Majls i Din Sakai.</s><s>Trenutni naziv „webkast“ prvi je upotrijebio Danijel Moran u svojoj priči iz 1988. godine „The Armageddon blues“.</s>

<s>Počeci</s>

<s>Web kasting je prvi put javno opisan 1989. godine u Njujorku na InterTainment 89.</s><s>Projekat je prezentovao Brajan Rejla iz „GTE Laboratories“.</s><s>On je prepoznao da slušaoci/gledaoci ne bi trebali biti prinuđeni da skidaju čitav sadržaj da bi ga gledali/slušali, dokle god je klijent računar u mogućnosti da prima i prezentuje podatke mnogo brže nego što korisnik može da ih isprati.</s><s>Web kasting debituje u martu 1992. godine kao prvo radio emitovanje na Internetu.</s><s>Početkom 1995. godine, ESPN emituje prvi živi radio prenos na Internetu – bejzbol utakmicu između Jenkija i Marinaca.</s><s>Do 1996. godine, postojale su 82 radio stanice na Internetu.</s><s>Do 2010. godine, web kasting postaje uobičajen način emitovanja za većinu većih radio i televizijskih stanica.</s>

<s>Radio web kasting</s>

<s>Najuobičajniji način da se radio emituje na Internetu je korištenje tehnologije koja koristi „lossy“ audio kodek.</s><s>Najpopularniji formati za emitovanje koriste MP3, Ogg Vorbis, Windows Media Audio, Real Audio i MPEG – 2/4 kodeke.</s><s>Bitovi se emituju preko mreže u TCP i UDP paketima, koji se zatim spajaju i puštaju za nekoliko sekundi.</s><s>Onlajn radio emitovanje (web kasting) je rođeno devedesetih kao riješenje za muzičku industriju koja je nastojala da poboljša svoju poziciju prema aktivistima.</s><s>Prva tradicionalna radio stanica koja je emitovala program preko Interneta bila je WXYC.</s><s>Termin koji se odnosi na radio web kasting može da ima dva značenja.</s><s>Internet radio može biti koncipiran kao program koji uživo emituje sadržaj na Internetu, ali može biti i arhivski sajt sa muzičkim sadržajima dostupnim na zahtjev.</s><s>Takođe, zemaljska radio stanica može koristiti web kasting da poveća tržišno učešće.</s><s>Najčešće se osnivaju Internet radio stanice koje ne emituju zemaljski signal, već djeluju na Internetu i kreću od nule.</s><s>Radio web kasting se razlikuje od tradicionalnih radio stanica na tri načina:
 Web kasting je relativno novi način slušanja radija preko računara.</s><s>Korisnik posjeduje novi interfejs i ima mogućnost da pretražuje različite sadržaje prema imenu stanice, regiji, stilu.</s><s>Na Internetu je irelevantna podjela na frekvencije (FM ili AM) ili multipleks (DAB).</s><s>Korisnik može sastavljati liste svojih preferencija, a tradicionalne radio stanice na Internetu nude sadržaje na zahtjev, tako da se svaka emisija može preslušati kada to odgovara korisniku
 Web kasting širi dijapazon ponude radio usluga.</s><s>To danas mogu biti tradicionalne (zemaljske) radio stanice, Internet stanice, portali ili nezavisni korisnici
 Radio sadržaji na svjetskoj mreži se razlikuje od radio emitovanja u tradicionalnom smislu.</s><s>Tamo gdje je razvoj mreže zemaljskih radio stanica ograničen, postoji bezbroj Internet stanica.</s>

<s>Web televizija</s>

<s>Prva emitovanja televizijskih programa na Internetu počinju 1994. godine, kada je ABC World News počela web kasting vijesti.</s><s>Kao što je Audionet bila prva kompanija koja se bavila radio prenosima, tako je Cisco obavio najranije poslove u vezi sa televizijskim web kastingom.</s><s>Od ovih pionirskih dana Internet televizije do danas su se razvili najpopularniji servisi kao što su LiveTV, video na zahtjev i interaktivna televizija.</s><s>Web televizija se pojavila 1996. godine, a tehnologiju su razvile kompanije Diba Inc i Zenith Electronics.</s><s>Zenith je krajem 1996. godine razvio Netvision – prvu opremu koja je korištena za gledanje web televizije.</s><s>Prvi model je sadržao ekran od 27 inča i ugrađeni modem koji je koštao 999 dolara, a drugi, veći model sa ekranom od 35 inča (pod imenom Inteq) koštao je 3.499 dolara.</s><s>Kasnije su Sony i Phillips pravili jeftiniju tehnologiju, jer su odvojili web kasting set od televizijskog.</s><s>U aprilu 1997. godine, Majkrosoft je otkupio WebTV mrežu za 425 miliona dolara, te zaštitio ime.</s><s>Najznačajniji događaj koji je pokazao mogućnosti web kastinga bila je serija WhirlGirl, priča o djevojci pod imenom Kia Kros, koja je 1997. godine debitovala na Internetu kao prvi sadržaj produciran samo za web.</s><s>Svoju licencu dobija prelaskom u vlasništvo Showtime Network web sajta u januaru 1999. godine.</s>

<s>Video web kasting</s>

<s>Video web kasting je mogućnost koju nudi web, a odnosi se na slanje sadržaja u kompresovanoj formi koja se prikazuje korisnicima u realnom vremenu.</s><s>Za gledanje sadržaja potreban je plejer, koji može biti dio web prelistača ili poseban program koji je potrebno nabaviti na sajtu web kastera.</s><s>Emitovanje video sadržaja se uglavnom obavlja tako što se šalju već snimljeni prilozi, ali se sadržaji mogu prenositi uživo.</s><s>U živom prenosu, video signal je konvertovan u kompresovani digitalni signal i prenošen od specijalnog web servera koji ima mogućnost multiplikacije, tj. ima mogućnost slanja istog sadržaja velikom broju korisnika u isto vrijeme.</s><s>Onlajn web emitovanje je danas jedan od najpopularnijih servisa mreže.</s><s>Postoje mnogi web sajtovi koji nude usluge web kastinga, a najpoznatiji su: Youtube, Vimeo, Metacafe, Hulu, Veoh, Twitch, Own3d ...</s>

<s>Vidi još 
 Video na zahtjev
 Svjetska mreža
 Internet
 Jutjub
 IPTV
 MP3</s>

<s>Reference</s>

<s>Spoljašnje veze 
 Web kasting kompanija
 Video objašnjenja web kastinga</s>

<s>Internet
Televizija
Radio</s>

